《剑阁》
清代·李重华

宋玉狂言亦快哉，果然长剑削天开。泉声独引雷车落，峰影双扶日驭回。

壮士枉穷排嶂力，大文终重勒铭才。中原龙虎无消歇，日见关门驷马来。

作者简介：清江苏吴县人，字实君，号玉洲。李寅子。雍正二年进士，官编修。工诗。生平游踪，历巴蜀，过秦、汉、唐之故都，望终南、武关之形胜，登泰山，谒孔林，登临凭吊，发而为诗，颇得江山之助。有《三经附义》、《贞一斋集》。